  Виталий Пронин "Дорвыжы" спектакль пуктэмын Удмурт театрынВенгриын мадьяр кылэ берыктэм «Дорвыжы» эпос потӥз, ивортэ Uralistica. Со бордын ужазы Елена Родионова но Вираг Декиш.XX даурлэн кутсконаз удмурт батыръёс сярысь легендаосты одӥг эпосэ огазеян бордын тыршизы ӟуч историк, этнограф М. Худяков («Из народного эпоса вотяков. Песни, сказания») но кылбурчи Кузебай Герд («Докъявыл»). М. Худяковлэн гожтэмез нырысьсэ 1986-тӥ арын Историяя, кылъя но литературая удмурт институтлэн бичетаз вакчиятыса сётэмын вал. Нош 2004-тӥ арын сое «Дорвыжы» нимен удмурт кылэ берыктыса поттӥз тодосчи но кылбурчи В. Ванюшев.Эпос фин кылэ но берыктэмын.  Теги: Дорвыжы ЕленаРодионова  